**ОДНОСНЕ РЕЧЕНИЦЕ**

Подвуци у следећим примерима реченице које не могу да стоје самостално:

1. Донеси ми књигу коју сам ти прекјуче дала.
2. Пусти ми ону песму коју смо јутрос чули.
3. Обриши око на којем имаш младеж.
4. Подигни руку у којој држиш писмо.

Одговор:

1. Донеси ми књигу коју сам ти прекјуче дала.
2. Пусти ми ону песму коју смо јутрос чули.
3. Обриши око на којем имаш младеж.
4. Подигни руку у којој држиш писмо.

На које се **именице** **односе** зависне реченице које смо подвукли? КЊИГУ, ПЕСМУ, ОКО, РУКУ

Којим везником почињу? **КОЈИ**

**ЗАКЉУЧАК:**

**Односне реченице увек долазе ПОСЛЕ именице (именичке синтагме) и ближе је одређују, па се употребљавају у служби АТРИБУТА.**

Имам ЦИПЕЛЕ **које** су ми купили за матуру.

 З**аменицама** (**КОЈИ, ЧИЈИ, КАКАВ, КОЛИКИ, КО, ШТА**)

ОДНОСНЕ РЕЧЕНИЦЕ ПОЧИЊУ

 **Прилозима** (**ГДЕ, КУДА, ОДАКЛЕ, КАД**)

 **Везником** (**ШТО**)

Примери:

То је ДЕВОЈЧИЦА **која** има најлепше очи у разреду.

Узалудно тражим усне једне ДЕВОЈКЕ **што** се дивно мази.

Он је такав ДРУГАР **каквог** ниси скоро срео.

Изронио сам (онолику) ШКОЉКУ **колику** си ти добила прошлог лета.

Додај ми *онај* ЏЕМПЕР **што** си ми јуче донео.

Уместо односне заменице КОЈИ може се употребити:

1. Прилог ГДЕ – ако се објашњава именица која означава место

То је (она) КУЋА **где** су Марко и Никола одрасли.

1. Прилог КАД - ако се објашњава именица која означава време

То је било (оног) ЛЕТА **када** смо упознали Пантелиће.

**Односне реченице могу бити употребљене и у служби АПОЗИТИВА ако се пружа додатна информација о именици (именичкој синтагми).**

Спустила је ЛЕВУ НОГУ, испод које је сакрила папирић.

* У овој реченици се и без односне реченице зна коју је ногу спустила – ЛЕВУ (ногу), па је зависна реченица само додатна информација и зато је у служби АПОЗИТИВА за синтагму *лева нога*.

 Спустила је НОГУ испод које је сакрила папирић.

* У овој реченици се односном реченицом одређује коју је тачно ногу спустила, па је зависна реченица у служби АТРИБУТА.

ОДНОСНЕ РЕЧЕНИЦЕ СА ИМЕНИЧКИМ ЗАМЕНИЦАМА КО и ШТО

**Ко први стигне**, он је победник. Ко пита, не скита.

 Ко је победник? Ко не скита?

Ова односна реченица има службу **СУБЈЕКТА**. Ако односна реченица одговара на питање **КО** и може се заменити именицома она врши службу субјекта.

Замени односну реченицу из примера именицом:

**Ко** рано рани, две среће граби. Раноранилац две среће граби.

**Ко** зна, зна. Свезналица зна.

Односна реченица са заменицом **ШТО** има службу **ПРАВОГ ОБЈЕКТА**.

**Што** Марија замисли, мама јој испуни.

Кажи ми **што** си њима рекао.

**ИНТЕРПУНКЦИЈА:**

Ако се односне реченице са именичким заменицама КО и ШТО нађу на почетку зависносложене реченице (**инверзија**), одвајају се запетом.